Ο **Μορφωτικός Αθλητικός Σύλλογος Καστοριά** (γνωστή και ως **ΜΑΣΚ Cosmopel**) είναι ελληνικό σωματείο αφιερωμένο στον αθλητισμό. Έδρα των δραστηριοτήτων του είναι η πόλη της Καστοριάς, στον ομώνυμο νομό. Επίσημα χρώματα του συλλόγου είναι το λευκό και το πράσινο.

Τμήματα
-------

### Γυναικεία καλαθοσφαίριση

Το τμήμα γυναικείας καλαθοσφαίρισης του συλλόγου αγωνίζεται την τελευταία δεκαετία σε εθνικό επίπεδο, σημειώνοντας υψηλές επιδόσεις.

Οι αρχές της δεκαετίας του 2000 βρίσκουν την ομάδα της Καστοριάς στη Β' Εθνική Κατηγορία. Συμμετέχοντας στο βόρειο όμιλο σημειώνει σταθερή ανοδική πορεία στις τελικές κατατάξεις κάθε περιόδου, χάνοντας την άνοδο για μία μόλις θέση το 2001-02. Πετυχαίνει την πολυπόθητη άνοδο την επόμενη χρονιά, 2002-03, ολοκληρώνοντας τη χρονιά στη δεύτερη θέση. Ωστόσο στην Α2 Εθνική Κατηγορία την ακολουθούν περισσότερες ομάδες, εφόσον εκείνη τη χρονιά καταργήθηκε η Β' Εθνική, ενώ η Α2 άρχισε να περιλαμβάνει δύο ομίλους.

Ωστόσο, η καλή ποιότητα της ομάδας την οδηγεί, αν και νεοφώτιστη, στην κατάκτηση του πρωταθλήματος της Α2 Κατηγορίας (Βόρειος Όμιλος) το 2003-04. Από την επόμενη περίοδο αγωνίζεται για πέντε συναπτά έτη στην Α1 Εθνική Κατηγορία. Η ολοκλήρωση των τριών πρώτων από αυτές τις πέντε σαιζόν βρίσκουν την ομάδα σταθερά στην πρώτη τετράδα. Επιπλέον, την άνοιξη του 2007, η Καστοριά φτάνει στον τελικό του Κυπέλλου Ελλάδας. Κατά τις αγωνιστικές περιόδους 2005-06 και 2006-07, η ομάδα της Καστοριάς έλαβε επίσης μέρος στο EuroCup Γυναικών.

Η λήξη, όμως, της περιόδου 2007-08 βρίσκει την Καστοριά στην 7η θέση και με σοβαρά οικονομικά προβλήματα. Η δυσμενής αυτή κατάσταση συνεχίστηκε και κατά τη νέα περίοδο, 2008-09, με αποτέλεσμα η ομάδα να δηλώνει αδυναμία συμμετοχής αρχικά στο Κύπελλο  και κατόπιν στο Πρωτάθλημα, από το οποίο αποσύρεται έχοντας λάβει μέρος μόλις σε δύο αγωνιστικές με ομάδα νεότερων ηλικιακά κοριτσιών. Όλοι οι υπόλοιποι αγώνες της κατοχυρώθηκαν στις αντίπαλες ομάδες με σκορ 20-0. Από τη νέα περίοδο ο σύλλογος θα αγωνίζεται όχι στο πρωτάθλημα της Α2 κατηγορίας, αλλά στο τοπικό πρωτάθλημα.

Προπονητής της ομάδας είναι ο Γιώργος Ντερόπουλος. Το ρόστερ της ομάδας κατά την αγωνιστική περίοδο συγγραφής του παρόντος λήμματος (2009) απάρτιζαν οι:

  


| Αριθμός | Ονοματεπώνυμο | Έτος Γέν. | Θέση | Εθνικότητα |
| --- | --- | --- | --- | --- |
|    **Καλαθοσφαιρίστριες** |
| 04 | Δήμητρα Κρόη | 1989 | ? | Ελληνίδα |
| 05 | Ευτυχία Μουρατίδου | 1990 | ? | Ελληνίδα |
| 06 | Ερμίνα Τερζοπούλου | 1990 | ? | Ελληνίδα |
| 07 | Νικολέττα Χαρούμενου | 1990 | ? | Ελληνίδα |
| 09 | Άρτεμις Μπούμπαρη | 1991 | ? | Ελληνίδα |
| 10 | Ειρηάννα Μπούμπαρη | 1993 | ? | Ελληνίδα |
| 11 | Νικολέττα Καλτσά | 1993 | ? | Ελληνίδα |
| 12 | Βασιλική Σβεντζούρη | 1994 | ? | Ελληνίδα |
| 15 | Ειρήνη Τοκατλίδου | 1994 | ? | Ελληνίδα |
| 16 | Μαρία Αντωνιάδου | 1995 | ? | Ελληνίδα |
| 19 | Ιουλία Χαριζοπούλου | 1995 | ? | Ελληνίδα |
|    **Προπονητής** |
|  | Γιώργος Ντερόπουλος |  | Coach | Ελληνας |  |
| *Δεδομένα: Απρίλιος 2009* |

### Διακεκριμένες καλαθοσφαιρίστριες

* Αφεντούλα Μαγαλιού

Παραπομπές
----------

1. 1 2 3 4 5 6  «Επίσημη ιστοσελίδα ελληνικής ομοσπονδίας καλαθοσφαίρισης». Ανακτήθηκε στις 28 Απριλίου 2009.
2. ↑  «Οι Εσπερίδες κατέκτησαν το Κύπελλο με 58-53 επί της Καστοριάς». Newsroom ΔΟΛ με πληροφορίες: ΑΠΕ-ΜΠΕ. 25 Φεβρουαρίου 2007.. Ανακτήθηκε στις 28 Απριλίου 2009. [*νεκρός σύνδεσμος*]
3. ↑  ««Kastoria Cac/Cosmopel: EuroCup Women 2007»». Fiba Europe. Ανακτήθηκε στις 1 Μαΐου 2009.
4. ↑  ««Δεν θα αγωνιστεί η Καστοριά»». BasketBlog.gr. 26 Σεπτεμβρίου 2009. Αρχειοθετήθηκε από το πρωτότυπο στις 2013-10-10.. Ανακτήθηκε στις 28 Απριλίου 2009.
5. 1 2  Μπορίνος, Μάριος (28 Απριλίου 2009). ««Η Καστοριά κρατάει τους Τιτάνες στην Α2»». WePlayBall.gr. Αρχειοθετήθηκε από το πρωτότυπο στις 2013-07-02.. Ανακτήθηκε στις 1 Μαΐου 2009.

Εξωτερικοί σύνδεσμοι
--------------------

* Μ.Α.Σ. Καστοριά, ιστοσελίδα στο Eurobasket.com
* Μ.Α.Σ. Καστοριά, ιστοσελίδα της FIBA για το 2007